མཐའ་དོན་ངའི་སློབ་ཕྲུག་བྱང་ཆུབ་ཀྱི་སེམས་དངོས་སུ་ལག་ལེན་བྱེད་འདོད་ཡོད་མཁན་ཀུན་ནས་དུད་འགྲོ་སྲུང་སྐྱོབ་ར་བ་འདི་བསྐྲུན་རྒྱུར་རྒྱབ་སྐྱོར་མཉམ་ཞུགས་བྱེད་པའི་རེ་བ་ཡོད།དཔེ་ཆ་མང་པོའི་ནང་བདག་ཅག་གི་སྟོན་པ་སྐུ་བལྟམས་པ།མངོན་པར་སངས་རྒྱས་པ།མྱ་ངན་ལས་འདས་པ་བཅས་དུས་ཆེན་གསུམ་འཛོམས་གྱི་ས་ག་ཟླ་བར་དགེ་བའི་ལས་གང་བྱས་འགྱུར་སྟོབས་ཆེ་བ་ཡོད་པར་གསུངས་ཡོད་པས།རྒྱུ་མཚན་འདི་དང་ལྷག་པར་ང་ཚོ་ཚང་མ་ནང་པ་ཡིན་པ་དང་བྱམས་སྙིང་རྗེ་ཉམས་ལེན་བྱེད་མཁན་ཡིན་སྟབས་ཚང་མ་མཉམ་རུབ་ཀྱིས་ལས་འཆར་འདི་མཉམ་དུ་བསྒྲུབ་དགོས།བྱམས་བརྩེའི་འཚོ་བའི་ངོས་ནས་འདི་དང་འབྲེལ་བའི་གནས་ཚུལ་ཆ་ཚང་དྲྭ་རྒྱའི་ཐོག་བཀོད་ཡོད་ན་དྲྭ་ཚིགས་འདིར་གཟིགས་རོགས།